Februar 2019

Afd. 6 Koktved

**Regler for brug af afdelingens vaskerier**

1. Vaskerierne er til rådighed for afdelingens **beboere** og **kun** til vask af husstandens **eget** vasketøj.
2. Vaskerierne kan benyttes fra mandag til lørdag mellem kl. 07:00 og kl. 19:00 og søn- og helligdage mellem kl. 09:00 og kl. 19:00.
3. Vaskedagen er opdelt i 2 vasketure: **1 tur**: fra kl. 07:00 (09:00) til kl. 13:00 og **2 tur**: fra kl. 13:00 til kl. 19:00. I enkelte vaskerier med 2 vaskemaskiner er vaskedagen opdelt i 3 vasketure: **1 tur**: fra kl. 07:00 (09:00) til kl. 11:00, **2 tur**: fra kl. 11:00 til kl. 15:00 og **3 tur**: fra kl. 15:00 til kl. 19:00.
4. Reservation af vasketur sker ved at notere opgangsnummer, etage og side (evt. navn) og ønskede tur 1 eller 2 (eller 3 i enkelte vaskerier) på kalenderen i pågældende vaskeri.
5. Der må **kun** reserveres **én** vasketur ad gangen.
6. Påfør venligst andet starttidspunkt for vasketid hvis man **ikke** kan starte ved vasketurens begyndelse.
7. Hvis vasken ikke er påbegyndt **senest** én time efter reservation, kan vasketuren benyttes af andre.
8. Tørrerummet er først og fremmest til rådighed i forbindelse med **vasketur 1** og **skal** være tømt næste dag **inden** kl. 09:00. Strygerummet er til rådighed dagen efter vaskedagen.
9. Rengøring er obligatorisk og **skal** dermed foretages. Det er brugernes **pligt** at rengøre vaskemaskine, tørretumbler og vaskerum efter endt brug.
10. Strøm til maskinerne er afbrudt i tidsrummet mellem kl. 19:00 og kl. 07:00.
11. Bemærk: tørretumblere er **ikke** omfattet af reservation og kan frit bruges, hvis de er ledige.
12. Husk at lukke vinduerne om aftenen efter kl. 19:00.

**Instruktion af maskinernes brug og vaskeregler kan fås af ejendomsfunktionæren i kontortiden.**